*§Apstiprināts LĀPA pilnsapulcē 2013. gada 16. janvārī*

*Papildināts LĀPA Sertifikācijas komisijas sēdē 2016. gada 30. martā*

*LĀB Sertifikācijas padomes 2016.gada 8.jūnija sēdē*

*Papildināts Latvijas Ārstu biedrības psihoterapeitu specialitātes*

*Sertifikācijas komisijas sēdē 2020. gada 15. Februārī*

*Apstiprināts LĀB Sertifikācijas padomes 2023.gada 7.februāra sēdē.*

Resertifikācijas prasības ārsta – psihoterapeita specialitātē

Lai resertificētos, ne vēlāk kā 3 mēnešus pirms sertifikāta darbības termiņa beigām jāiesniedz LĀPA Sertifikācijas komisijai izvērtēšanai atbilstoši dokumenti par profesionālo darbību un kvalifikācijas paaugstināšanu atskaites periodā. Ja resertifikācijas prasības psihoterapeita specialitātē ir izpildītas, pārskats atbilst kritērijiem un iegūto tālākizglītības punktu (TIP) skaits par psihoterapeita profesionālās darbības un kvalifikācijas paaugstināšanu ir pietiekošs un pamatots, tad Sertifikācijas komisija pieņem lēmumu sniegt Sertifikācijas padomei priekšlikumu “Resertificēt”. Ja prasības nav izpildītas vai /un iegūto TIP skaits ir nepietiekošs, Sertifikācijas komisija pieņem lēmumu sniegt Sertifikācijas padomei priekšlikumu par resertifikācijas atteikšanu un nosaka pretendentam datumu sertifikācijas eksāmena kārtošanai.

1. **Sertifikāts specialitātē.**
2. **Klīniskais darbs psihoterapijā.**

Vismaz 3 gadi prakses pēdējo 5 gadu laikā, kur klīniskais darbs ar pacientu ir vismaz 14 stundas nedēļā. Iesniedz atskaiti par trīs gadu darbu (prakses vieta, pacientu skaits, nozoloģijas, pielietotās metodes, problēmas).

 Atskaite par supervīzijām – 5 gadu laikā vismaz 50 supervīzijas pie supervizora, kurš vismaz 2 reizes resertificēts ārsta - psihoterapeita specialitātē vai pie LĀPA atzīta ārzemju supervizora. Tiek akceptētas kā individuālās, tā arī grupu supervīzijas.

1. **Psihoterapeita profesionālā darbība un kvalifikācijas paaugstināšana.**

5 gadu laikā jāiegūst vismaz 250 TIP (skat. MK noteikumu nr. 943 no 18.12.12. pielikumu nr.5 ), no tiem vismaz 150 jābūt tieši saistītiem ar psihoterapijas specialitāti.

 Atlikušie 100 punkti sevī ietver kā psihoterapijā, tā arī radniecīgo specialitāšu (psihiatrija, narkoloģija, neiroloģija) un vispārējās medicīnas jomā iegūtos.

 Katra personiskās apmācības terapijas un supervīzijas sesija tiek novērtēta ar 1 TIP atbilstoši MK 2012.gada 18.decembra noteikumu Nr. 943 5. pielikuma 8.punktam pēc pielīdzināšanas principa; tā kā supervīzijas sesija nav visu dienu, tad tiek paredzēts 1 TIP par vienu sesiju (individuālo vai grupu supervīziju).